Japanski pas borac Tosa

thumb|right|250 px|Tosa
thumb|right|250 px|Izgled glave rase Tosa
**Japanski pas borac Tosa**, poznatiji kao **Tosa-Inu** (土佐闘犬) predstavlja japansku rasu pasa. Prema FCI klasifikaciji svrstan je u drugu FCI grupu među molose.

## Izgled 
Ovaj japanski pas-borac spada u velike i snažne pasmine pasa. On mora da i izgledom zadrži veliku okretnost i pored svoje težine. Ima veliku glavu koja je djelimično klinastog oblika. Također karakteristični su i nabori na čelu, opuštene uši koje vise pored obraza. Tijelo mu je dugačko i veoma mišićavo. Krzno je masivno i teško. Rep mu je dugačak, a dlaka je kratka. Težina mužjaka se kreće od minimum 38&nbsp;kg, pa do 90&nbsp;kg. Ženke su osjetno lakše i rijetko dostižu težinu iznad 80&nbsp;kg. Gornja granica visine za mužjake i ženke nije utvrđena. Kosa i težina, tako i visina ovih pasa u praksi veoma varira. Boja: žuta, žuto-crvena, boja kajsije, nijanse bordo - braon, a dopuštena je i tigrasta, pa čak i crna.

## Priroda 
Japanski borac spada među staložene i veoma hrabre pse. Posjeduje izuzetnu izdržljivost na bol i fizički napor. On razvija i posjeduje samostalnu autonomnu ličnost. Vlasnik mora biti nepopustljiv, a osobama koje su plašljive se ova pasmina ne preporučuje. Dobar je za dresuru, ali samo ako je vlasnik odlučan, a ukoliko je socijaliziran može biti u društvu i sa drugim psima. Iako je krupan može da živi u kući ili stanu ali mu je neophodna svakodnevna aktivna vježba. I pored težine, može pravilnim treningom postići veliku okretnost. Izuzetna izdržljivost kod ove rase, kada je kombinovana dobrom dresurom, može od njega stvoriti službenog psa upotrebljivog za poslove zaštite lica i objekata.

## Zdravlje 
Japanski pas borac živi u prosjeku od deset do dvanaest godina. Ovo je po pravilu vitalan i zdrav pas. Kod njega se, međutim, povremeno javljaju problemi sa očima, nadimanjem i zglobovima.

## Njega 
S obzirom da ima kratku dlaku nije mu potrebna veća njega dlake. Dovoljno ga je povremeno očešljati. Nekoliko puta godišnje se malo linja. Krzno mu je snažno i skoro neosjetljivo na spoljne povrede. Kada je moguće treba mu pružati porodičnu ljubav, mada je prilagodljiv i na uvjete bez ljudskog prisustva.

## Historija 
Ova rasa je nastala u devetnaestom vijeku ukrštanjem japanske pasmine Šikoku sa psima iz Evrope. Između ostalog korišteni su buldozi, engleski mastifi, njemački poenteri, njemačke doge i bulterijeri. Prema nekim izvorima za stvaranje ove pasmine korišteni su i bernardinci kao i drugi evropski psi pogodni za borbu pasa. Japanski pas borac je, kao što mu i ime govori, stvoren isključivo za borbe pasa. Zbog svoje neustrašivosti, to je i do danas ostala u nekim zemljama njegova osnovna namjena. Tamo gdje su borbe pasa legalne ova rasa je veoma popularna. I pored svoje hrabrosti i potencijala da postane agresivan prema drugim životinjama, ova rasa je sa plemenitim karakterom i razvija poseban dobroćudan odnos prema svom vlasniku i ukućanima.

## Također pogledajte 
* Borba pasa

## Reference
## Vanjski linkovi 
* Ostuni, Steve (2003). *Japanese Tosa*.  Allenhurst, New Jersey, Allenhurst: Kennel Club Books. .
*Shakuhachi Imperial Tosa-inu
*Tosa Inu Information Pages
*Wielie Walie Tosa Inu
*More Japanese dog breeds 
*Greatbreed.com

Kategorija:Psi druge FCI grupe
Kategorija:Psi